
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός των ορίων αιγιαλού, παραλίας και 
παλαιού αιγιαλού στη θέση «Καλογήρου», Δ.Δ. 
Μαλεσίνας,του Δήμου Λοκρών, Π.Ε. Φθιώτιδας. 

2 Ανάκληση της 7777/26.11.1986 απόφασης του 
Νομάρχη Πιερίας (ΦΕΚ 1188/Δ71986) και άρση 
της αναδασωτέας ιδιότητας έκτασης δάσους, εμ- 
βαδού 40 στρεμμάτων, στη θέση «Τσαπουρνιά» 
περιοχής Βροντούς του Δήμου Δίου - Ολύμπου 
της Π.Ε. Πιερίας. 


ΑΠΟΦΑΣΕΙΣ 

Αριθμ. 9465/91526 (1) 

Καθορισμός των ορίων αιγιαλού, παραλίας και 
παλαιού αιγιαλού στη θέση «Καλογήρου», Δ.Δ. 
Μαλεσίνας,του Δήμου Λοκρών, Π.Ε. Φθιώτιδας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 3852/2010 (Α' 87) περί «νέας 
αρχιτεκτονικής της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» και ιδίως 
τις διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

2. Τις διατάξεις των άρθρων 28 και 28 Α του 
ν. 4325/2015 «Εκδημοκρατισμός της διοίκησης - κατα¬ 
πολέμηση γραφειοκρατίας και ηλεκτρονική διακυβέρ¬ 
νηση. Αποκατάσταση αδικιών και άλλες διατάξεις» (ΦΕΚ 
47/Α711.5.2015),όπως το τελευταίο συμπληρώθηκε με 
τις διατάξεις του άρθρου 24 του ν. 4368/2016 «Μέτρα 
για την επιτάχυνση του κυβερνητικού έργου και άλλες 
διατάξεις» (ΦΕΚ 21/Α72.2.2016). 

3. Τις διατάξεις των άρθρων 1, 2, 3, 4, 5, 6, 7, 8, 9 του 
ν. 2971/2001 «Αιγιαλός, παραλία και άλλες διατάξεις» 
(ΦΕΚ 285/Α719.12.2001), και όπως τα άρθρα 4, 5, 6 και 
7 τροποποιήθηκαν και ισχύουν με το άρθρου 11 του 
ν. 4281/2014 (ΦΕΚ 160/Α78.8.2014), το άρθρο 27 του 


ν. 4321/2015 (ΦΕΚ 32/Α721.3.2015) και το άρθρο 62 
ν. 4403/2016 (ΦΕΚ 125/Α77.7.2016). 

4. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα μετά ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 
καιπ.δ. 97/1993. 

5. Την 1063649/790/Α0006/3.8.2004 απόφαση του 
Υπουργού Οικονομίας και Οικονομικών «Περί καταγρα¬ 
φής και διοικητικής κωδικοποίησης των αρμοδιοτήτων 
σε θέματα υπηρεσιών Υπουργείου Οικονομίας και Οικο¬ 
νομικών που περιέρχονται στους Γενικούς Γραμματείς 
Περιφερειών κατά τις διατάξεις της παρ. 21 του άρθρου 
46 του ν. 3220/2004. 

6. Το 142/2017 π.δ. (ΦΕΚ 181/Α723.11.2017) "Οργανι¬ 
σμός Υπουργείου Οικονομικών". 

7. Τις διατάξεις των διατηρούμενων άρθρων του 
π.δ. 284/1988 «Οργανισμός Υπ. Οικονομικών». 

8. Τις διατάξεις της παρ. 21 του άρθρου 46 του 
ν. 3220/2004 (Α' 15) «μέτρα αναπτυξιακής και κοινωνικής 
πολιτικής - αντικειμενοποίηση του φορολογικού ελέγχου 
και άλλες διατάξεις» δυνάμει των οποίων από 10.4.2004, 
αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ. 2 του άρθρου 39 του 
ν. 2218/1994, περιέρχονται στους Γενικούς Γραμματείς 
Περιφερειών. 

9. ΤοΔ6Α 1022671 ΕΞ 2011/10.2.2011 έγγραφο του Υπ. 
Οικονομικών, σύμφωνα με το οποίο οι αρμοδιότητες του 
Υπουργού Οικονομικών, που περιήλθαν στους Γενικούς 
Γραμματείςτων Περιφερειών (του ν. 2503/1997, Α' 107), 
σύμφωνα με τις διατάξεις της παρ. 21 του άρθρου 46 του 
ν. 3220/2004 (Α' 15) και καταγράφονται στην υπ'αριθμ.: 
1063649/790/Α0006/3.8.2004 απόφαση του Υπουργού 
Οικονομίας και Οικονομικών, ασκούνται από 1.1.2011, 
από τους Γενικούς Γραμματείς των Αποκεντρωμένων 
Διοικήσεων, σύμφωνα με τις διατάξεις του άρθρου 280 
του ν. 3852/2010 (Α' 87). 

10. Τις διατάξεις του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(ΦΕΚ 131/Α728.6.2006), όπως τροποποιήθηκαν και 
ισχύουν. 

11. Τις διατάξεις του ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητι- 
κών οργάνων στο διαδίκτυο «Πρόγραμμα Διαύγεια» και 
άλλες διατάξεις» (ΦΕΚ 112/Α713.7.2010) όπως ισχύουν 
σήμερα. 

12. Τις διατάξεις του π.δ. 138/2010 (Α' 231) «περί οργα¬ 
νισμού Αποκεντρωμένης Διοίκησης Θεσσαλίας - Στερεός 
Ελλάδας». 

13. Την 13917/26.5.2017 (Υ.Ο.Δ.Δ. 250) απόφαση του 
Υπουργού Εσωτερικών περί διορισμού Συντονιστή στην 
Αποκεντρωμένη Διοίκηση Θεσσαλίας - Στ. Ελλάδας. 

14. Την από 14.12.2015 έκθεση της κατά το άρθρο 3 
του ν. 2971/19.12.2001 (ΦΕΚ 285/Α719.12.2001) «Περί 
αιγιαλού και παραλίας» αρμόδιας Επιτροπής καθορι¬ 
σμού ορίων αιγιαλού και παραλίας, για τον καθορισμό 
ορίων αιγιαλού, παραλίας και καθορισμό παλαιού αι- 
γιαλού στη θέση «Καλογήρου», Δ.Δ. Μαλεσίνας του 
Δήμου Λοκρών, Περιφερειακής Ενότητας Φθιώτι¬ 
δας, με ενδιαφερόμενο την εταιρεία με την επωνυμία 
«ΜΑΘΕ ΜΑΟΝΕΙΜ Α.Ε», στην οποία ελήφθη υπόψη το 
Φ.900/40/827227/Σ.366/19.7.2015 εμπιστευτικό έγγρα¬ 
φο του ΓΕΕΘΑ, με το οποίο καθορίζονται οι περιοχές που 
για λόγους εθνικής άμυνας και ασφάλειας πρέπει να εξαι¬ 
ρούνται από την ανάρτηση, από το οποίο προκύπτει ότι 
η υπό μελέτη περιοχή δεν εμπίπτει σε ζώνη της παρ. 6 
του άρθρου 4 του ν. 2971/2001, όπως τροποποιήθηκε 
και ισχύει από το άρθρο 11 του ν. 4281/2014. 

15. Το από 14.12.2015 τοπογραφικό διάγραμμα (υπό¬ 
βαθρο ορθοφωτοχάρτη κλίμακας 1:1000) αποτελούμενο 
από μία (1) πινακίδα, που συντάχθηκε από το Αυτοτελές 
Γραφείο Δημόσιας Περιουσίας Φθιώτιδας και συνοδεύει 
την έκθεση της προαναφερόμενης επιτροπής. 

16. Το 53268/18.6.2018 έγγραφο της Κτηματικής 
Υπηρεσίας Φθιώτιδας, με το οποίο ζητείται η έκδοση 
απόφασης. 

17. Τις διατάξεις του π.δ. 111/2014 «Οργανισμός 
Υπουργείου Οικονομικών», αποφασίζουμε: 

Α. Επικυρώνουμε την από 14.12.2015 έκθεση της κατά 
το άρθρο 3 του ν. 2971/19.12.2001 αρμόδιας Επιτροπής 
καθορισμού ορίων αιγιαλού και παραλίας, για τον καθο¬ 
ρισμό ορίων αιγιαλού, παραλίας και παλαιού αιγιαλού 
στη θέση "Καλογήρου", Δ.Δ. Μαλεσίνας του Δήμου Λο¬ 
κρών, της Περιφερειακής Ενότητας Φθιώτιδας, καθώς και 
το από 14.12.2015 τοπογραφικό διάγραμμα (υπόβαρθο 
ορθοφωτοχάρτη, κλίμακας 1:1000), αποτελούμενο από 
μία (1) πινακίδα, που συντάχθηκε από το αυτοτελές Γρα¬ 
φείο Δημόσιας Περιουσίας Φθιώτιδας. 

Β. Στο τοπογραφικό αυτό διάγραμμα (υπόβαθρο ορ¬ 
θοφωτοχάρτη) η αρμόδια επιτροπή καθορίζει: 

1. Την οριογραμμή του αιγιαλού με κόκκινη συνε¬ 
χή πολυγωνική γραμμή με στοιχεία 1,2,. 

.,38,39,40 της οποίας οι κορυφές εξασφαλίζονται με 

συντεταγμένες εξαρτημένες από το κρατικό τριγωνομε¬ 
τρικό δίκτυο σε εγκάρσια Μερκατορική προβολή στο Ελ¬ 
ληνικό Γεωδαϊτικό Σύστημα Αναφοράς 1987 (ΕΓΣΑ '87). 

2. Την οριογραμμή της παραλίας με κίτρινη συνεχή 

πολυγωνική γραμμή,με στοιχεία 1', 2',.38',39', 40', 

της οποίας οι κορυφές εξασφαλίζονται με συντεταγμένες 


από το κρατικό τριγωνομετρικό δίκτυο σε εγκάρσια Μερ¬ 
κατορική προβολή στο Ελληνικό Γεωδαϊτικό Σύστημα 
Αναφοράς 1987 (ΕΓΣΑ '87). 

Γ. Στο τοπογραφικό διάγραμμα (υπόβαθρο ορθοφωτο¬ 
χάρτη), η αρμόδια επιτροπή αποφαίνεται τη μη ύπαρξη 
παλαιού αιγιαλού. 

Η ισχύς της παρούσας αρχίζει με τη δημοσίευσή της 
στο Φύλλο Εφημερίδας της Κυβερνήσεως. 

Η απόφαση αυτή με την έκθεση της Επιτροπής και το 
τοπογραφικό διάγραμμα (υπόβαθρο ορθοφωτοχάρτη), 
να δημοσιευθούν στην Εφημερίδα της Κυβερνήσεως. 

Λάρισα, 9 Ιουλίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


ΕΚΘΕΣΗ 

της επιτροπής καθορισμού των ορίων αιγιαλού, 
παραλίας, παλαιού αιγιαλού, σύμφωνα 
με τα άρθρα 3,4 του ν. 2971/2001 
όπως αντικαταστάθηκε με το άρθρο 11 
του ν. 4281/2014 στη θέση «Καλογήρου», 

Δ.Δ. Μαλεσίνας, του Δήμου Λοκρών, 

Π.Ε. Φθιώτιδας 

Στη Λαμία σήμερα 14.12.2015, ημέρα Δευτέρα, οι υπο¬ 
γεγραμμένοι: 

1. ΜΠΑΡΟΥΤΑ ΟΛΓΑ, Προϊσταμένη του Τμήματος Β': 
Αιγιαλού - Παραλίας, της Περιφερειακής Διεύθυνσης Δη¬ 
μόσιας Περιουσίας Θεσσαλίας - Στερεός Ελλάδας, που 
αναπληρώνει το τακτικό μέλος, το οποίο αδυνατεί να 
παραστεί, ως Πρόεδρος. 

2. ΣΑΡΑΓΛΗΣ ΝΙΚΟΛΑΟΣ, ΑντιπλοίαρχοςΛ/Σ, Αναπλη¬ 
ρωτής Λιμενάρχης Χαλκίδας, ως μέλος. 

3. ΤΟΥΡΟΥΝΤΖΗΣ ΝΙΚΟΛΑΟΣ, Αγρονόμος Τοπογρά¬ 
φος Μηχανικός ΠΕ/Α, του Αυτοτελούς Γραφείου Δημό¬ 
σιας Περιουσίας Φωκίδας, που αναπληρώνει το τακτικό 
μέλος, το οποίο αδυνατεί να παραστεί, ως μέλος. 

4. ΤΣΑΡΟΥΧΑΣ ΑΘΑΝΑΣΙΟΣ, Πολιτικός Μηχανικός 
ΤΕ/Α, Προϊστάμενοςτης Υπηρεσίας Δόμησης του Δήμου 
Λοκρών, ως μέλος. 

5. Ο Προϊστάμενος της Δ/νσης Περιβάλλοντος Χω¬ 
ρικού Σχεδιασμού Στερεός της Αποκεντρωμένης Διοί¬ 
κησης Θεσσαλίας - Στ. Ελλάδας, αν και προσκλήθηκε 
νόμιμα δεν προσήλθε, 

που αποτελούμε την Επιτροπή καθορισμού ορίων αι- 
γιαλού-παραλίας, η σύνθεση της οποίας καθορίστηκε 
βάσει των διατάξεων των άρθρων 3,4 του ν. 2971/2001 
(ΦΕΚ 285/τ.Α719.12.2001) και συγκροτήθηκε με την 
αριθμ. 7405/84763/13.5.2015 [ΑΔΑ: ΩΥΔΖΟΡ10-ΧΜ3] 
απόφαση Γ.Γ. Αποκεντρωμένης Διοίκησης Θεσσαλίας - 
Στερεός Ελλάδας, όπως τροποποιήθηκε με την αριθμ. 
8294/95792/4.6.2015, [ΑΔΑ: ΩΧΡ1ΟΡ10-ΥΒΩ] όμοια 
απόφαση, 

Συνήλθαμε στα γραφεία του Αυτοτελούς Γραφείου 
Δημόσιας Περιουσίας Φθιώτιδας, μετά από την αριθμ. 
5929/30.11.2015 πρόσκληση της Προέδρου της, για να 
γνωμοδοτήσουμε επί της υπόθεσης καθορισμού, για 

πρώτη φορά των οριογραμμών αιγιαλού και παραλίας, 
στη θέση «Καλογήρου», Δ.Δ. Μαλεσίνας, του Δήμου Λο- 
κρών, Π.Ε. Φθιώτιδας, κατόπιν αιτήσεως, καθορισμού 
των οριογραμμών αιγιαλού - παραλίας, της εταιρείας με 
την επωνυμία «ΜΑΚΕ ΜΑΟΝΙΙΜ Α.Ε.», νομίμως εκπροσω¬ 
πούμενης από τον Μπαρτσώκα Χρήστο. 

Αφού διαπιστώθηκε απαρτία κατά τις διατάξεις του 
άρθρου 14 του ν. 2690/1999, η Πρόεδρος κηρύσσει την 
έναρξη της συνεδρίασης. 

Η Επιτροπή αφού έλαβε υπόψη: 

1 .Την από 23.10.2014 αίτηση της εταιρείας μετην επω¬ 
νυμία «ΜΑΚΕ ΜΑΟΝΙΙΜ Α.Ε.», νομίμως εκπροσωπούμε¬ 
νης από τον Μπαρτσώκα Χρήστο, χάραξης των οριο- 
γραμμών αιγιαλού - παραλίας στη θέση «Καλογήρου», 
Δ.Δ. Μαλεσίνας, του Δήμου Λοκρών, Π.Ε. Φθιώτιδας, με 
την οποία ζητείται καθορισμός των οριογραμμών αιγι- 
αλού - παραλίας. Την από 19.1.2015 συμπληρωματική 
αίτηση της εταιρείας μετην επωνυμία «ΜΑΚΕ ΜΑΟΝΙΙΜ 
Α.Ε.». 

2. Τις διατάξεις του ν. 2971/2001 (ΦΕΚ 285 τ.Α'/ 
19.12.2001) «περί αιγιαλού - παραλίας», όπως τροποποι¬ 
ήθηκε, συμπληρώθηκε και ισχύει. 

3. Τις διατάξεις του άρθρου 11 του ν. 4281/2014 (ΦΕΚ 
160 τ.Α'/2014), με τις οποίες τροποποιήθηκαν τα άρθρα 
4, 5 του ν. 2971/2001. 

4. Την υπ' αριθμ. 1089532 π.ε./8205 π.ε./Β0010/ 
20.4.2005 απόφαση των Υπουργών Οικονομίας και Οι¬ 
κονομικών και Περιβάλλοντος, Χωροταξίας και Δημο¬ 
σίων Έργων «περί στοιχείων καθορισμού αιγιαλού και 
παραλίας». 

5. Τουπ'αριθμ.πρωτ.Φ.900/40/827227/Σ.366/19.7.2015 
εμπιστευτικό έγγραφο του ΓΕΕΘΑ, με το οποίο καθο¬ 
ρίζονται οι περιοχές που για λόγους εθνικής άμυνας 
και ασφάλειας πρέπει να εξαιρούνται από την ανάρ¬ 
τηση, από το οποίο προκύπτει ότι η υπό μελέτη περι¬ 
οχή δεν εμπίπτει σε ζώνη της παρ. 6 του άρθρου 4 του 
ν. 2971/2001, όπως τροποποιήθηκε και ισχύει από το 
άρθρο 11 του ν. 4281 /2014. 

6. Το από 14.12.2015 Υπόβαθρο Ορθοφωτοχάρτη, της 
υπό καθορισμό περιοχής.Το υπόβαθρο αυτό έχει συντα¬ 
χθεί σε κλίμακα 1:1000, σε μία (1) πινακίδα. 

7. Την από επιτόπιο μετάβαση των μελώντης Επιτροπής, 
κατά την 14.12.2015, μετά την αριθμ. 5929/30.11.2015 
πρόσκληση της Προέδρου της, σχηματισθείσα αντίληψη 
για το πλάτοςτης βρέχόμενης ζώνηςτης ξηρός και άλλα 
συναφή στοιχεία που προβλέπονται από το άρθρο 9 του 
ν. 2971/2001 και ειδικότερα: 

α) τη γεωμορφολογία του εδάφους: 

ί. Στην υπό μελέτη περιοχή η μορφολογία της ακτής 
συνίσταται από βραχώδη εδάφη με απότομες κλίσεις. 

Μ. Η μορφολογία των συνεχόμενων της ακτής εκτάσε¬ 
ων είναι λοφώδης, με έδαφος ημιβραχώδες, διέπεται από 
τις εκτός σχεδίου πολεοδομικές διατάξεις. 

ηί.Το φυσικό όριο βλάστησης συνίσταται από θαμνώ¬ 
δη φυσική βλάστηση (σχίνα, φρύγανα). 

β) το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) το γεγονός ότι η περιοχή έχει νοτιοδυτικό προσανα¬ 
τολισμό, οι κύριες δ/νσεις ανέμων που προσβάλλουν την 
υπό εξέταση περιοχή είναι κυρίως του νότιου, νοτιοδυ¬ 


τικού, βορειοδυτικού και δυτικού τομέα. Η υπό εξέταση 
περιοχή εμφανίζεται ιδιαίτερα προστατευμένη, εφ'ενός 
επειδή βρίσκεται στην περίκλειστη θάλασσα του βόρει¬ 
ου Ευβοϊκού Κόλπου. 

δ) η μορφολογία του πυθμένα είναι βραχώδης. 

ε) το γεγονός ότι τα αναπτύγματα πελάγους είναι 
μεσαία, λόγω της κλειστής μορφολογίας του βόρειου 
Ευβοϊκού κόλπου, σε συνδυασμό με τους ισχυρούς Β.Δ. 
και Ν.Δ. ανέμους, που προσβάλλουν την περιοχή και το 
σχετικά μεγάλο ανάπτυγμα πελάγους, αναμένεται μεγά¬ 
λη επίδραση κύματος στην ακτή. 

στ) το γεγονός ότι στην περιοχή υφίσταται εθνικό κτη¬ 
ματολόγιο. 

ζ) το γεγονός ότι στη συγκεκριμένη περιοχή δεν υπάρ¬ 
χουν παράκτια τεχνικά έργα. 

η) την μη ύπαρξη εγκεκριμένων χωροταξικών κατευ¬ 
θύνσεων, χρήσεων γης, που να επηρεάζουν την παρά¬ 
κτια ζώνη. 

θ) την μη ύπαρξη ευπαθών οικοσυστημάτων και προ- 
στατευόμενων περιοχών στην εν λόγω περιοχή. 

ι) την μη ύπαρξη καταγεγραμμένων δημοσίων κτημά¬ 
των, αρμοδιότητας Υπ. Οικονομικών, που να βρίσκονται 
σε άμεση γειτνίαση με την παράκτια ζώνη. 

8. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 του ν. 2971/2001 και συνεκτι- 
μώντας τα δεδομένα, ότι δηλαδή πρόκειται για περιοχή 
με τάσεις τουριστικής ανάπτυξης, που διέπεται από τις 
εκτός σχεδίου πολεοδομικές διατάξεις, χωρίς να υπάρχει 
παραλιακός δρόμος, ούτε κάθετες προσβάσεις προς την 
ακτή, πλην δύο μικρών χωματόδρομων, προτείνει τη δη¬ 
μιουργία ζώνη παραλίας σταθερού πλάτους δέκα (10,00) 
μέτρων, που θεωρείται απαραίτητη για την επικοινω¬ 
νία ξηρός και θάλασσας, καθώς και την εξυπηρέτηση 
κοινοφελών σκοπών (έργα υποδομής και ανάπλασης, 
εξασφάλιση Κ.Χ. κλπ). 

Ύστερα από τα παραπάνω η Επιτροπή, αποφασίζει: 

Καθορίζει στο από 14.12.2015 Υπόβαθρο Ορθοφωτο¬ 
χάρτη, σε κλίμακα 1:1000, σε μία (1) πινακίδα: 

Α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1, 2, ...,38, 39, 40, της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87). 

Β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία 1', 2', ...,38', 39', 40', 
της οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87). 

Γ. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Η Πρόεδρος Τα Μέλη 

ΟΛΓΑΜΠΑΡΟΥΤΑ ΝΙΚΟΛΑΟΣ ΣΑΡΑΓΛΗΣ 

ΝIΚΟΛΑΟΣ ΤΟΥΡΟΥΝΤΖΗΣ 
ΑΘΑΝΑΣΙΟΣ ΤΣΑΡΟΥΧΑΣ 

Τεύχος Δ'302/24.08.2018 


Αριθμ. 4757 _ (2) 

Ανάκληση της 7777/26.11.1986 απόφασης του 
Νομάρχη Πιερίας (ΦΕΚ 1188/Δ71986) και άρση 
της αναδασωτέας ιδιότητας έκτασης δάσους, εμ- 
βαδού 40 στρεμμάτων, στη θέση «Τσαπουρνιά» 
περιοχής Βροντούς του Δήμου Δίου - Ολυμπου 
της Π.Ε. Πιερίας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Το «Σύνταγμα της Ελλάδας», άρθ. 117 παρ. 3 (ΦΕΚ 
120/Α727.6.2008). 

2. Το ν. 998/1979 «περί προστασίας των δασών και 
δασικών εκτάσεων εν γένει της χώρας» (ΦΕΚ 289/ 
Α729.12.1979) και ειδικότερα τα άρθρα 3,38 παρ. 1 και 
2,41 παρ. 1 και 44, όπως ισχύουν. 

3. Τις με Α.Π. 117080/6353/13.11.2014 (ΑΔΑ 77ΣΕ0-ΙΒ3), 
116477/6078/11.11.2014 και 124581/2774/26.5.2015 
εγκύκλιες διαταγές ΥΠΕΚΑ, περί διαδικασίας άρσης ή 
ανάκλησης αποφάσεων αναδάσωσης. 

4. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» και κυρίως τα άρθρα 6 και 280 (ΦΕΚ 87/ 
Α77.6.2010). 

5. Το π.δ. 142/27.12.2010 «Οργανισμός Αποκεντρωμέ¬ 
νης Διοίκησης» (ΦΕΚ 235/Α727.12.2012). 

6. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις.» 
(ΦΕΚ 112/Α713.7.2010). 

7. Τις διατάξεις των άρθρων 28 και 28Α του 
ν. 4325/2015 (ΦΕΚ47/Α72015) καθώς και την υπ' αριθμ. 
14138/15.5.2017 απόφαση του Υπ. Εσωτερικών και (ΦΕΚ 
250/Υ.Ο.Δ.Δ./26.5.2017 - ΑΔΑ:ΩΩ09465ΧΘ7-ΗΜΞ) για 
τον διορισμό του Συντονιστή. 

8. Την με Α.Π. 35748/30.5.2017 απόφαση του Συντονι¬ 

στή Αποκεντρωμένης Διοίκησης Μακεδονίας - Θράκης 
«Ανάθεση άσκησης αρμοδιοτήτων σε οργανικές μο¬ 
νάδες.της Αποκεντρωμένης Διοίκησης Μακεδονίας 

Θράκης» (ΦΕΚ 1971/Β72017). 

9. Τα με Α.Π. 13197/17.2.2015 και 21638/11.4.2018 έγ¬ 
γραφα της ΑΔΜΘ / Γενική Διεύθυνση Δασών και Αγροτι¬ 
κών Υποθέσεων με τα οποία ορίζεται η διαδικασία άρσης 
ή ανάκλησης αποφάσεων αναδάσωσης. 

10. Το με αριθμό πρωτ. Γ39682/28.4.2015 έγγραφο του 
ΕθνικούΤυπογραφείουγια«Υποχρεωτική (από 1.7.2015) 
αποστολή εγγράφων για δημοσίευση στο Φύλλο της 
Εφημερίδας της Κυβερνήσεως με χρήση τεχνολογιών 
πληροφορικής και επικοινωνιών και προηγμένης ηλε¬ 
κτρονικής υπογραφής». 

11. Την με Α.Π. 231/11.7.2017 αναφορά του Δασονο¬ 
μείου Κατερίνης περί άρσης της αναδασωτέας ιδιότητας 
της αναφερόμενης στο θέμα έκτασης. 


12. Την με Α.Π. 14737/21.12.2017 απόφαση του Συντ/ 
στη της Απ/νης Δ/σης Μακεδονίας - Θράκης (ΦΕΚ 20/ 
Δ76.2.2018, ΑΔΑ:6Π6ΦΟΡ1 Υ-80Δ), με την οποία κυρώ¬ 
θηκε μερικώς ο δασικός χάρτης της Π.Ε. Πιερίας όπου η 
αναφερόμενη στο θέμα έκταση καταχωρήθηκε με τον 
κωδικό ΑΝ ως δασικού χαρακτήρα. 

13. Το γεγονός ότι δεν προκύπτει δαπάνη για τον κρα¬ 
τικό προϋπολογισμό, αποφασίζουμε: 

Την ανάκληση της με αριθμ. 7777/26.11.1986 απόφα¬ 
σης του Νομάρχη Πιερίας (ΦΕΚ 1188/Δ71986) και την 
άρση της αναδασωτέας ιδιότητας έκτασης δημοσίου 
δάσους, εμβαδού σαράντα (40) στρεμμάτων, στη θέση 
«Τσαπουρνιά» περιοχής Βροντούς του Δήμου Δίου και 
πλέον Δήμο Δίου - Ολύμπου της Π.Ε. Πιερίας. 

Η έκταση, που προσδιορίζεται με στοιχεία Α-Β-...-ΓΑ, 
συνορεύει ως εξής: 

ΒΟΡΕΙΑ: Με δάσος (έκταση, η οποία στον κυρωμένο 
δασικό χάρτη της κοινότητας Βροντούς του Δήμου Δίου - 
Ολύμπου έχει καταχωρηθεί ως δασικού χαρακτήρα ΔΔ) 

ΝΟΤΙΑ: Με δάσος (έκταση, η οποία στον κυρωμένο 
δασικό χάρτη της κοινότητας Βροντούς του Δήμου Δίου - 
Ολύμπου έχει καταχωρηθεί ως δασικού χαρακτήρα ΔΔ) 

ΑΝΑΤΟΛΙΚΑ: Με δάσος (έκταση, η οποία στον κυρω¬ 
μένο δασικό χάρτη της κοινότητας Βροντούςτου Δήμου 
Δίου - Ολύμπου έχει καταχωρηθεί ως δασικού χαρακτή¬ 
ρα ΔΔ) 

ΔΥΤΙΚΑ: Με δάσος (έκταση, η οποία στον κυρωμένο 
δασικό χάρτη της κοινότητας Βροντούς του Δήμου Δίου - 
Ολύμπου έχει καταχωρηθεί ως δασικού χαρακτήρα ΔΔ) 

Η παραπάνω έκταση αποτυπώνεται στο από τον Μάιο 
του 2018, συνημμένο τοπογραφικό διάγραμμα, κλίμακας 
1:2000, που αποτελεί αναπόσπαστο μέρος της απόφα¬ 
σης αυτής. 

Η ανωτέρω απόφαση ανακαλείται και συγχρόνως αίρε¬ 
ται η αναδασωτέα ιδιότητα έκτασης δημοσίου δάσους, 
εμβαδού σαράντα (40) στρεμμάτων, στη θέση «Τσαπουρ- 
νιά» περιοχής Βροντούς του Δήμου Δίου και πλέον Δή¬ 
μου Δίου - Ολύμπου της Π.Ε. Πιερίας, διότι εκλείπει πλέον 
ο λόγοςγιατον οποίο εκδόθηκε, καθώς, η καταστραφεί- 
σα, από πυρκαγιά, δασική βλάστηση έχει επανέλθει με 
οικολογικά χαρακτηριστικά επαρκή για την υπαγωγή της 
στην παρ. 1 του άρθρου 3 του ν. 998/1979 ως δάσος. 

Κατά της παρούσας απόφασης επιτρέπεται υποβο¬ 
λή αίτησης ακύρωσης στο Τριμελές Διοικητικό Εφε- 
τείο Θεσσαλονίκης (άρθρο 47 ν. 3900/2010, ΦΕΚ 213/ 
Α72010, εντός προθεσμίας εξήντα (60) ημερών, αρχό- 
μενη από την επομένη της δημοσίευσής της (άρθρο 46 
π.δ. 18/1989). 

Με την απόφασή μας αυτή δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Ιουλίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 






Ευνοδεύει την αρ. πρωτ. Ί.Ι.ΡΛ ./.Απόφαση Συντονιστή Απ. Δ. Μ.-Θ. 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























